voir meye ende scepen van loeven gegoet ende geerft es van janne den bouten
die met den voirs meyer ende scepen van loeven geleit was tot den
omberuerliken goeden des voirs wilen hen jans van berlaer in welken
deylingen onder den anden den voirs wouten ende joffr magrieten
sijnre medegeselbynnen in hoe deylingen vielen tgoet ten kerchove
met allen sinen toebehoerten gelegen tot henthout gelijc willem
vanden gouberge tselve goet opten dach vander voirs deylingen in
pachtingen houdende was metter waranden geheten den wijngart
te gade met den tsijse van henthout met sinen toebehoerten gelijcme
dien tsijs van onsen genedigen hee van brabant in leenschen rechte
houdende es daer in uutgesceiden de hofstat vander camen tot hent
hout gelegen die der voirs joffr gtruden viel in hoer deylinghe
It allen den anden tsijs gelijc de voirs wilen hjan van berlaer dien
ter tijt dat hij aflivich wart tot henthout houden was op alle
den comer ende last uut den voirs goeden en tsijs gaende ten
gewoenliken tide te betalen Ende voirtaen op vierthien gulde peters
der muten van loeve vanden slage htoge philips van bourg
en van brabant goede en gheve jairliker en erfliker renten tons
vrouwen dage lichtmisse te betalen den voirs ghijsbrechte en sinen
nacomelingen erflic en ummmeer Ende mede inder voirs deylinge
gevorwart is dat de voirs wout en joffr mgriete sijn gesellynne
den voirs ghijsbrechte de voirs veerthien gulden pets erfliker
renten bewisen moegen tot wat tiden dat sij willen en hen genuege
sal op cost des voirs wouts en joffr magrieten sijns wijfs aen en
op ander goede en seker pande bynne henthout gelegen gelijc de
scepen brieve van loeven die vander voirs deylingen gemaict sijn
dat claerliker uutwisen en begripen daer om eest dat de voirs
ghijsbrecht van helmont des comen es in tegewoirdicheit d scepen
van loeve en heeft openbairlic gekent en verlijdt dat de voirs wout
van quaderebbe en joffr magriete sijn werdynne hem de voirs xiiii
peters wittelic volcomelic en wael bewijst heeft op tvoirs goet
geheten ten kerchove met allen sinen toebehoirten gelegen tot
henthout also verre als dat goet tsijs goede of eyghen goede sijn
en niet vorder op welke goet ten kerchove staphans voirs alsoe
verre dat tsijs goede oft eyghen goede sijn de voirs ghijsbrecht
van nu voertaen de voirs xiiii lovensche pets ten voirs tmijne
jairlix en erflic heffen en boen sal na inhouden der voirs dey
lingen gelijc hij die op alle des voirs wouts en sijnre huysvrouwen
gedeelte tot nu toe gedaen heeft Bekenende en verlyende voirt
de voirs ghijsbrecht openbairlic dat hij voir hem sijn oer erfgena
men en nacomelinge dat hij met der voirs bewisingen wel